Case ID: 1194921
Sentence 3: Kasasiya şikayətinin dəlilləri və tərəflərin izahatları: Cavabdeh1 və vəkili İslamov Nicat Qurbanəli oğlu kasasiya şikayətini onunla əsaslandırmışlar ki, apelyasiya instansiyası məhkəməsi borcun düzgün hesablanıbhesablanmaması və ipoteka predmeti olan evin dəyərinin müəyyənləşdirilməsi istiqamətində müəyyən araşdırmalar aparsa da, bununla bağlı sübutları tədqiq edərək onlara düzgün qiymət verməmiş, hər iki məsələyə münasibətdə iddiaçının dəlillərini demək olar ki, araşdırmadan qəbul etməklə mülki prosessual qanunvericiliyin bir sıra normalarının, o, cümlədən işin tam, hərtərəfli və obyektiv araşdırılmasına şərait yaradılması ilə bağlı MPM-nin 14.1-ci maddəsinin tələblərini pozmuşdur.Həm birinci, həm də apellyasiya instansiyası məhkəməsi tələbin borca dair hissəsində iddiaçının arqumentlərini əsas götürmüş, lakin ödənilmiş kreditin iddiaçı tərəfindən düzgün hesablanıb-hesablanmamasını araşdırmamışdır.